ਬਿਲੀ ਆਇਲਿਸ਼

ਬਿਲੀ ਆਇਲਿਸ਼ ਪਾਈਰੇਟ ਬੇਰਡ ਓ'ਕੌਨੈੱਲ (ਜਨਮ; 18 ਦਸੰਬਰ, 2001) ਇੱਕ ਅਮਰੀਕੀ ਗਾਇਕਾ ਅਤੇ ਗੀਤਕਾਰਾ ਹੈ। ਉਸਨੂੰ ਉਸਦੇ ਗੀਤ "ਓਸ਼ਨ ਆਈਜ਼" ਕਰਕੇ ਪ੍ਰਸਿੱਧੀ ਪ੍ਰਾਪਤ ਹੋਈ, ਜੋ ਕਿ 2015 ਵਿੱਚ ਜਾਰੀ ਹੋਇਆ ਸੀ। ਇਸ ਗੀਤ ਨੂੰ ਲਿਖਿਆ ਅਤੇ ਸਿਰਜਿਆ ਬਿਲੀ ਦੇ ਭਰਾ ਫਿਨੀਅਸ ਓ'ਕੌਨੈੱਲ ਨੇ ਸੀ, ਅਤੇ ਉਸ ਨਾਲ ਬਿਲੀ ਨੇ ਕਈ ਗੀਤ ਅਤੇ ਲਾਈਵ ਸ਼ੋਅਜ਼ ਕੀਤੇ। ਉਸਦੇ ਕਈ ਗੀਤ ਐਕਸਟੈਂਡੇਡ ਪਲੇਅ, ਡੋਂਟ ਸਮਾਇਲ ਐਟ ਮੀ (2017) ਸਫ਼ਲ ਰਹੇ ਸਨ, ਅਤੇ ਸੰਯੁਕਤ ਰਾਜ ਅਮਰੀਕਾ, ਸੰਯੁਕਤ ਰਾਸ਼ਟਰ, ਕੈਨੇਡਾ, ਔਸਟ੍ਰੇਲੀਆ ਦੇ ਚਾਰਟਾਂ 'ਤੇ ਚੋਟੀ ਦੇ 15 ਗੀਤਾਂ ਵਿੱਚ ਸ਼ਾਮਲ ਸਨ।

 ਅਗੇਤੀ ਜ਼ਿੰਦਗੀ 
ਬਿਲੀ ਆਇਲਿਸ਼ ਪਾਈਰੇਟ ਬੇਰਡ ਓ'ਕੌਨੈੱਲ ਦਾ ਜਨਮ ਲੌਸ ਐਂਜੇਲਸ, ਕੈਲੀਫ਼ੋਰਨੀਆ ਵਿੱਚ 18 ਦਸੰਬਰ, 2001 ਨੂੰ ਹੋਇਆ। ਉਹ ਅਦਾਕਾਰਾ ਅਤੇ ਅਧਿਆਪਕ ਮੈਗੀ ਬੇਰਡ ਦੀ ਅਤੇ ਅਦਾਕਾਰ ਪੈਟ੍ਰਿਕ ਓ'ਕੌਨੈੱਲ ਦੀ ਧੀ ਹੈ, ਉਸਦੇ ਬੇਬੇ-ਬਾਪੂ ਦੋਵੇਂ ਸੰਗੀਤਕਾਰ ਹਨ, ਅਤੇ ਆਇਲਿਸ਼ ਨਾਲ਼ ਉਸਦੇ ਲਾਈਵ ਸ਼ੋਅਜ਼ 'ਤੇ ਵੀ ਕੰਮ ਕਰਦੇ ਹਨ। ਆਇਲਿਸ਼ ਨਸਲੀ ਤੌਰ ਤੇ ਆਇਰਿਸ਼ ਅਤੇ ਸਕੌਟਿਸ਼ ਮੂਲ ਦੀ ਹੈ। ਉਸਦੇ ਵਿਚਕਾਰਲਾ ਨਾਮ, ਆਇਲਿਸ਼, ਪਹਿਲਾਂ ਉਸਦੇ ਪਹਿਲੇ ਨਾਮ ਦੇ ਤੌਰ ਤੇ ਰੱਖਿਆ ਜਾਣਾ ਸੀ ਅਤੇ ਪਾਈਰੇਟ ਉਸਦਾ ਵਿਚਕਾਰਲਾ ਨਾਮ ਹੋਣਾ ਸੀ। ਉਹ ਲੌਸ ਐਂਜੇਲਸ ਦੇ ਹਾਈਲੈਂਡ ਪਾਰਕ ਇਲਾਕੇ ਵਿੱਚ ਵੱਡੀ ਹੋਈ।

ਸ਼੍ਰੇਣੀ:Articles with hCards
ਸ਼੍ਰੇਣੀ:ਗ੍ਰੈਮੀ ਪੁਰਸਕਾਰ ਜੇਤੂ
ਸ਼੍ਰੇਣੀ:21ਵੀਂ ਸਦੀ ਦੇ ਅਮਰੀਕੀ ਗਾਇਕ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 2001